open-index/open-wikipedia-markdown huggingface dataset:
Το Κομψό Σύμπαν

***Το Κομψό Σύμπαν: Υπερχορδές, Κρυφές Διαστάσεις και η Αναζήτηση για την Υπέρτατη Θεωρία*** (*The Elegant Universe: Superstrings, Hidden Dimensions, and the Quest for the Ultimate Theory*) είναι ένα βιβλίο του Μπράιαν Γκριν, που εκδόθηκε το 1999 και έχει ως κύριο θέμα του τη Θεωρία Χορδών. 

## Περιεχόμενα
Στο πρώτο μέρος του βιβλίου ο συγγραφέας κάνει μια ανασκόπηση των σχετικά παλιότερων φυσικών θεωριών, ξεκινώντας από την Κλασσική Φυσική και τα προβλήματα που αντιμετώπισε η θεωρία. Συνεχίζει περιγράφοντας την Ειδική και τη Γενική σχετικότητα, καθώς και τα βασικά συστατικά της Κβαντικής Μηχανικής, ώστε να αναδείξει τις αλλαγές που προκάλεσαν οι θεωρίες αυτές στο οικοδόμημα της Κλασσικής Φυσικής.

Στη συνέχεια αναφέρεται επιγραμματικά στο καθιερωμένο μοντέλο της Σωματιδιακής Φυσικής, όπου κάνει εμφανή την ανάγκη για μια ενοποιημένη κβαντική θεωρία της βαρύτητας. Στη συνέχεια ακολουθεί η Θεωρία Χορδών, της οποίας τα βασικά στοιχεία όπως οι χορδές και οι βράνες, η ύπαρξη παραπάνω διαστάσεων και η υπερσυμμετρία περιγράφονται με πολλές λεπτομέρειες.

Στο τελευταίο μέρος του βιβλίου αναφέρονται διάφορες πιθανές εφαρμογές της θεωρίας χορδών σε κοσμολογικά ερωτήματα, όπως οι μαύρες τρύπες ή η Μεγάλη Έκρηξη, καθώς και μια σύνοψη των προβλημάτων που αντιμετωπίζει η θεωρία.

## Βραβεία και εμπορικότητα
Το βιβλίο ήταν φιναλίστ για το βραβείο Πούλιτζερ, ενώ κέρδισε το *The Aventis Prizes for Science Books* το 2000. Θεωρείται σήμερα ένα από τα πιο εμπορικά βιβλία εκλαΐκευσης της Φυσικής. Στα τέλη του 2003 το βιβλίο πέρασε στη μικρή οθόνη ως μια μίνι σειρά τριών επεισοδίων, από τη NOVA, με παρουσιαστή τον Μπράιαν Γκριν.

## Παραπομπές


## Εξωτερικοί σύνδεσμοι
* Η σελίδα της τηλεοπτικής μεταφοράς του βιβλίου.
* [''Το Κομψό Σύμπαν'' στο [IMDB].]

Κομψό
Δημήτριος Σφήκας

Ο **Δημήτριος Σφήκας** ήταν Έλληνας αγωνιστής της επανάστασης του 1821. Ανήκε σε γνωστή οικογένεια της Στεμνίτσας Αρκαδίας, η οποία αναφέρεται για πρώτη φορά σε συμβολαιογραφικά έγγραφα των αρχών του ΙΗ΄ αιώνα. 

Σύμφωνα με τα απομνημονεύματά του, με τον τίτλο "Αναμνήσεις των εν Δακία γεγονότων του 1821", ο Δημήτριος Σφήκας, πριν την Επανάσταση του 1821, είχε διατελέσει διοικητικός υπάλληλος στη Βεσσαραβία και μαζί με τον Στεμνιτσιώτη εξάδελφό του Ηλία Μίγκλερη πολέμησε στο κίνημα στη Δακία. Πολέμησε στην επανάσταση στη Μολδοβλαχία, διορισμένος από τον Αλέξανδρο Υψηλάντη ως εκατόνταρχος και επικεφαλής πλαγιοφυλακής 50 ιππέων. Πήρε μέρος στη μεγάλης σημασίας Μάχη του Σκουλενίου στις 17 Ιουνίου του 1821, καθώς και σε πολλές άλλες πολεμικές επιχειρήσεις στη Μολδαβία. Στη μάχη στο Σκουλένι τραυματίστηκε και μεταφέρθηκε σε ρωσικό έδαφος, όπου έτυχε περίθαλψης από τους διορισμένους από τον Υψηλάντη εφόρους του Ιασίου, οι οποίοι πολύ πριν από τη μάχη είχαν καταφύγει σε ρωσικό έδαφος. 

Ο Δημήτριος Σφήκας ακολούθησε τον Φώτιο Ηλιάδη (πέθ. 1836), έμπορο από τη Δημητσάνα και μυημένο στη Φιλική Εταιρεία, και διεκπεραιώθηκε μέσω Ρωσίας και Γερμανίας στο Λονδίνο, όπου έτυχε τις περιποιήσεις από κάποιον Γιαννίμπα από το Βαλτεσινίκο της Γορτυνίας, ο οποίος ήταν από καιρό εγκατεστημένος στην Αγγλία και παρείχε κάθε δυνατή περίθαλψη σε φυγάδες Έλληνες. Μετά την απελευθέρωση της Ελλάδος, ο Σφήκας επέστρεψε στον τόπο της γέννησής του, όπου και πέθανε.

Οι " Αναμνήσεις των εν Δακία γεγονότων του 1821" του Δημητρίου Σφήκα, που γράφτηκαν μετά το 1835, αποτελούν πολύτιμες πηγές και έχουν ιστορική αξία, αφού παρέχουν από πρώτο χέρι πληροφορίες για τις πολεμικές επιχειρήσεις, τα γεγονότα και τους πρωταγωνιστές για τη Μάχη του Σκουλενίου και το άδοξο και ατυχές κίνημα στη Δακία. 

## Πηγές
* Ιωάν. Φιλήμων, *Ιστορικόν Δοκίμιον περί της Ελληνικής Επαναστάσεως*, τομ. Δ', σελ. 94 & 419, 1859-61.
* Δημήτριος Σφήκας, *Αναμνήσεις περί των εν Δακία γεγονότων του 1821* (περ. 1835).
* Νίκος Α. Βέης, *Δημητρίου Σφήκα, Αναμνήσεις περί των εν Δακία γεγονότων του 1821*. 
* "*Ιστορία του Ελληνικού Έθνους"*, Εκδοτική Αθηνών Α.Ε. (1975), τόμ. ΙΒ', σελ. 59, 62.

Σφήκας
Θεοβάλδος Γ΄ του Μπλουά

Ο **Θεοβάλδος Γ΄ του Μπλουά** (*Thibaud III de Blois*, 1019 – 30 Σεπτεμβρίου 1089) Κόμης του Μπλουά, Κόμης του Μω και της Τρουά (1037 - 1089) ήταν γιος και διάδοχος του Όντο Β΄ κόμη του Μπλουά και της Ερμενγάρδης του Ωβέρν. Κληρονόμησε από τον πατέρα του το Μπλουά, το Τουρ και το Σαρτρ (1037), ενώ ο μικρότερος αδελφός του Στέφανος κληρονόμησε τις κομητείες του Μω, του Τρουά και του Βιτρί-λε-Φρανσουά.  
Δέχτηκε επίθεση από τον Γοδεφρείδο Μαρτέλο, κόμη του Ανζού (1044), ο οποίος έκανε εκστρατεία να καταλάβει την Τουρ, οπότε ο Θεοβάλδος Γ΄ έσπευσε να υπερασπιστεί την πόλη. Στην μάχη του Νουί που ακολούθησε, ο Θεοβάλδος Γ΄ αιχμαλωτίστηκε και αναγκάστηκε να δώσει στον Γοδεφρείδο Μαρτέλο την κομητεία του Τουραίν για να κερδίσει την ελευθερία του. Από τότε η έδρα του Οίκου του Μπλουά μετακινήθηκε στην Καμπανία.

## Αύξηση της ισχύος του

Ο Θεοβάλδος Γ΄ αναγνώρισε τον Ερρίκο Γ΄ της Γερμανίας συμμετέχοντας στην συνάντηση που έγινε στο Ιβουά ανάμεσα στον Ερρίκο Γ΄ και στον Ερρίκο Α΄ των Φράγκων.[3] Έγινε πιστός σύμμαχος της Γερμανικής Αυλής, επιχειρώντας να αποκτήσει βασιλική εύνοια και τον τίτλο του *"κόμη του Παλατινάτου"*.
Ο ανιψιός τού Θεοβάλδου Γ΄, ο Όντο Β΄ του Τρουά συμμετείχε στην Νορμανδική κατάκτηση της Αγγλίας υπό τον Γουλιέλμο Α΄ τον Κατακτητή. Τότε ο ίδιος ο Θεοβάλδος Γ΄ εκμεταλλεύτηκε την απουσία του, για να καταλάβει περιοχές της Καμπανίας.    
Η δύναμή του αυξήθηκε σημαντικά μετά τον δεύτερο γάμο του με την κόρη του Ραλφ Δ΄ του Βαλουά, την Αδέλα του Κρεπύ. Το 1074, ηλικιωμένος πλέον, άφησε τη διοίκηση των κομητειών στον γιο του Στέφανο Β΄. Μετά το τέλος του, ο Φίλιππος Α΄ της Γαλλίας μπόρεσε να μοιράσει το Μπλουά και την Καμπανία στους δύο γιους τού Θεοβάλδου Γ΄. Ο τρίτος έλαβε το Μω & την Τρουά.

## Οικογένεια

Με την πρώτη σύζυγό του Γερσίνδη του Μαιν απέκτησε:
* Στέφανος Β΄ π. 1045-1102, κόμης του Μπλουά.

Με τη δεύτερη σύζυγό του Αδέλα του Βαλουά, κόρη του Ραλφ Δ΄ κόμη του Βαλουά, απέκτησε:
* Φίλιππος, επίσκοπος του Σαλόν-συρ-Μαρν.
* Όντο Ε΄ απεβ. 1093, κόμης του Μω & της Τρουά.
* Ούγος π. 1074-π. 1125, κόμης της Καμπανίας.
* Αβίζα, παντρεύτηκε τον Στέφανο κόμη του Τρεγκιέ και κύριο του Ρίτσμονντ.

## Πρόγονοι




## Παραπομπές


## Πηγές
* Jim Bradbury, The Medieval Siege, (The Boydell Press, 1992)
* The kingdom of the Franks to 1108, Constance Brittain Bouchard, The New Cambridge Medieval History, Vol. 4, Part 2, ed. David Luscombe, Jonathan Riley-Smith, (Cambridge University Press, 2004)
* Theodore Evergates, The Aristocracy in the County of Champagne, 1100-1300, (University of Pennsylvania Press, 2007)

|-

|-

Κατηγορία:Κόμητες του Μπλουά
Κατηγορία:Κόμητες της Καμπανίας (Γαλλία)
Κατηγορία:Κόμητες της Σαρτρ
Κατηγορία:Οίκος του Μπλουά
Μπλουά

Το **Μπλουά** () είναι πόλη της Γαλλίας, πρωτεύουσα του Γαλλικού διαμερίσματος Λουάρ-ε-Σερ (), που βρίσκεται στις όχθες του Λίγηρα μεταξύ Ορλεάνης και Τουρ.

## Ιστορία
Το διάσημο κάστρο του Μπλουά που κάποτε ήταν μία από τις κατοικίες του Λουδοβίκου ΙΒ΄ βρίσκεται στο κέντρο της πόλης, ενώ μια λιθόκτιστη γέφυρα του 18ου αιώνα γεφυρώνει τον Λίγηρα. Καθώς η πόλη είναι χτισμένη σε δύο απόκρημνους λόφους είναι γεμάτη ελικοειδή απότομα δρομάκια τα οποία συχνά καταλήγουν σε μεγάλες σκάλες. Στα νότια της πόλης υπάρχει το Δάσος του Ρυσύ (Forêt de Russy), ένα μικρό τμήμα του πυκνού δάσους που κάποτε κάλυπτε την περιοχή.

Η πόλη αναφέρεται για πρώτη φορά τον 6ο αιώνα από τον Γρηγόριο Τουρώνη, ενώ έγινε κέντρο κομητείας τον 9ο αιώνα. Το 1171 η εβραϊκή κοινότητα της πόλης κατηγορήθηκε ψευδώς για ανθρωποθυσίες με αποτέλεσμα 31 (κατά άλλους 40) Εβραίοι να καταδικαστούν σε θάνατο δια πυράς. Η πόλη στη συνέχεια εξελίχθηκε απέκτησε πολλά προνόμια. Το 1429 έγινε η βάση των επιχειρήσεων της Ιωάννας της Λωρραίνης για την απελευθέρωση της Ορλεάνης. Μετά τη λήξη της αιχμαλωσίας του στην Αγγλία, ο Κάρολος Α' της Ορλεάνης την έκανε τόπο διαμονής του (1440) και εκεί γεννήθηκε το 1462 ο γιος του και μετέπειτα βασιλιάς της Γαλλίας Λουδοβίκος ΙΒ΄.

Η πόλη είχε σημαντικό αριθμό Καλβινιστών και κατά την περίοδο 1562 - 1567 ξέσπασαν αρκετές διαμάχες με τους Καθολικούς.

Από το 1617 έως το 1619 έζησε στο κάστρο της πόλη η Μαρία των Μεδίκων, σύζυγος του βασιλιά Ερρίκου Δ', όταν εξορίστηκε από τη Γαλλική αυλή. Το κάστρο δόθηκε λίγο μετά από τον βασιλιά Λουδοβίκο ΙΓ' στον αδελφό του Γκαστόν, δούκα της Ορλεάνης, ο οποίος έμεινε εκεί ως τον θάνατό του, το 1660.

## Παραπομπές


## Εξωτερικοί σύνδεσμοι
*
*Επίσημη σελίδα 


Κατηγορία:Πόλεις του Κέντρου
Γενική αεροπορία

Με τον όρο **Γενική Αεροπορία** εννοείται οποιοσδήποτε κλάδος πτητικής δραστηριότητας που δεν εμπίπτει στις προγραμματισμένες πτήσεις εκμεταλλευτών ή σε στρατιωτικές πτήσεις. Αν και ο όρος έχει συνδεθεί περισσότερο με τις πτήσεις ερασιτεχνών και εκπαιδευτικές πτήσεις, στην πραγματικότητα περιλαμβάνει ένα ευρύτερο φάσμα πτήσεων της πολιτικής αεροπορίας

## Ρόλος

Ο ρόλος της Γενικής Αεροπορίας στο σύστημα είναι σημαντικότατος. Αποτελεί την απαρχή όλων των επαγγελματιών πιλότων, τόσο στην πολιτική, όσο και στην στρατιωτική αεροπορία. Ένα μεγάλο τμήμα αυτής είναι οι εκπαιδευτικές πτήσεις των αερολεσχών με σκοπό την εκπαίδευση στις διάφορες κατηγορίες πτυχίων (PPL, IFR κλπ.) των ενδιαφερόμενων. Ταυτόχρονα, για τον σκοπό της συλλογής απαιτούμενων πτητικών ωρών για την άσκηση του επαγγέλματος, οι πιο πολλοί από τους απόφοιτους των προαναφερόμενων εκπαιδεύσεων, δουλέυουν στον τομέα της Γενικής Αεροπορίας ή το πτητικό τους αντικείμενο (αεραθλητισμός κλπ.) αποτελεί κομμάτι αυτής.

Ταυτόχρονα, αεροσκάφη που ανήκουν σε ιδιώτες ή που δεν προορίζονται για τακτικές πτήσεις,  ανεξαρτήτως τύπου πρόωσης, ταχύτητας και πτητικών ικανοτήτων, ανήκουν στην κατηγορία αυτή. Αυτός ο τομέας αποτελεί ένα σημαντικό κομμάτι των πτητικών δραστηριοτήτων ολικά και και μαζί με τον τομέα της εκπαίδευσης/αεραθλητισμού, αποτελούν τον κύριο όγκο των κινήσεων της Γενικής Αεροπορίας.

## Αεροσκάφη
thumb|300px|Ελαφρό αεροσκάφος
thumb|300px|Ιδιωτικό αεριοπροωθούμενο αεροσκάφος

Τα πιο κοινά αεροσκάφη που χρησιμοποιούνται στις κινήσεις της Γενικής Αεροπορίας είναι:

* Μονοκινητήρια ελαφρά και υπερελαφρά εμβολοφόρων κινητήρων
* Ελαφρά και υπηρεσιακά πολλαπλών κινητήρων
* Ελικοφόρα και αεριοπροωθούμενα ενός ή πολλαπλών κινητήρων για ιδιωτική, μη τακτική χρήση
* Δοκιμαστικά αεροσκάφη κατασκευαστών σε δοκιμαστικές πτήσεις ή πτήσεις παράδοσης

Είναι εμφανές ότι αεροσκάφος Γενικής Αεροπορίας μπορεί να θεωρηθεί οποιοσδήποτε τύπος αεροσκάφους, αν και τα πιο κοινά τέτοια αεροσκάφη ανήκουν στις 3 πρώτες κατηγορίες.

## Εξωτερικοί σύνδεσμοι
* AOPA Hellas Ο σύλλογος Ελλήνων ιδιοκτητών και χειριστών αεροσκαφών Γενικής Αεροπορίας
* Hellas General Aviation Ιστοχώρος επικοινωνίας Ελλήνων χειριστών αεροσκαφών Γενικής Αεροπορίας. Σύνδεσμοι για σχολές, μετεωρολογία, αεροφωτογραφίες κ.α.

Κατηγορία:Αεροπορία
Φράγμα (μαθηματικά)

Ονομάζουμε έναν πραγματικό αριθμό α **άνω φράγμα** ενός μη κενού υποσυνόλου Α των πραγματικών αριθμών αν και μόνο αν ισχύει α ≥ x για κάθε στοιχείο x \in A.

Παρόμοια, ονομάζουμε έναν πραγματικό αριθμό α **κάτω φράγμα** ενός μη κενού υποσυνόλου Α των πραγματικών αριθμών αν και μόνο αν ισχύει α ≤ x για κάθε στοιχείο x \in A. 

Ένα μη κενό σύνολο Α ⊆ ℝ ονομάζεται **άνω φραγμένο** αν υπάρχει ένα τουλάχιστον άνω φράγμα του και **κάτω φραγμένο** αν υπάρχει ένα τουλάχιστον κάτω φράγμα του. Αν ένα σύνολο είναι άνω και κάτω φραγμένο, τότε ονομάζεται **φραγμένο**.

Κατηγορία:Θεωρία διάταξης
TM-XML

Η **TM-XML** (**Trade Mark Extensible Markup Language**, ελληνικά: επεκτάσιμη γλώσσα σήμανσης για εμπορικά σήματα) είναι μια ανοικτή πρότυπη γλώσσα τύπου XML του τομέα των σημάτων, για την κυκλοφορία πληροφοριών περί εμπορικών σημάτων μεταξύ των κρατικών υπηρεσιών βιομηχανικής ιδιοκτησίας και των συνεργατών ή χρηστών τους.

## Σκοποί

Αρχικός σκοπός της ήταν ο καθορισμός προτύπου XML για ανταλλαγή στοιχείων περί των εμπορικών σημάτων. Στη διάρκεια της διαμόρφωσης σχετικών προδιαγραφών και μετά τη δημιουργία του προτύπου ST.66 της Παγκόσμιας Οργάνωσης Διανοητικής Ιδιοκτησίας (WIPO) προστέθηκαν και άλλοι σκοποί, όπως:

* καθορισμός προτύπων XML για γραφεία εμπορικών σημάτων και τους επαγγελματίες του τομέα, 
* κατάθεση εύχρηστων στοιχείων που αποτελούν τη βάση για δημιουργία προτύπων της οργάνωσης WIPO, 
* διαμόρφωση προτύπων για διαδικτυακές υπηρεσίες περί σημάτων, 
* εξασφάλιση παραδειγμάτων από διάφορες πρακτικές εφαρμογές και μέσα, 
* δημοσιοποίηση των εμπειριών, πρακτικών και γνώσεων, 
* ενίσχυση της συνεργασίας και εναρμόνιση των διαφόρων αντιπροσωπειών μελέτης και ενημέρωσης περί σημάτων, 
* και, το πλέον πρόσφατο, διαμόρφωση του νέου σημασιολογικού ιστού (semantic web) για τον τομέα των εμπορικών σημάτων από την άποψη της πνευματικής ιδιοκτησίας.

## Ιστορικό

Η γλώσσα TM-XML δημιουργήθηκε από ομάδα εργασίας που συστάθηκε από το Γραφείο Εναρμόνισης στην Εσωτερική Αγορά τον Ιούνιο του 2003. 

Δημοσιεύθηκαν οκτώ σχέδια μορφών της γλώσσας (προσωρινές μορφές 0.1 έως 0.7 και η μορφή «1.0 Draft») ώστε να υποβληθούν σε κριτικά σχόλια, για να δημοσιευθεί τελικά, στις 26 Μαΐου 2006, η οριστική μορφή «1.0 Final» στον δικτυακό τόπο της ομάδας (TM-XML.org).

Η μορφή «1.0 Final» της TM-XML προτάθηκε ως βάση για τη δημιουργία του προτύπου ST.66 της οργάνωσης WIPO, το οποίο και εγκρίθηκε από την ειδική ομάδα εργασιών τυποποίησης SCIT/SDWG (Standing Committee on Information Technologies / Standards and Documentation Working Group) κατά την 8η συνεδρίασή της στις 19-22 Μαρτίου 2007 στη Γενεύη.

## Προγραμματισμός περιόδου 2008-2010

## Δείτε επίσης

* DS-XML: πρότυπο XML ειδικό για σχέδια και βιομηχανικά σχέδια - Βασική ιστοσελίδα της DS-XML

## Εξωτερικοί σύνδεσμοι

* Βασική ιστοσελίδα της TM-XML
** Προδιαγραφές TM-XML
** Λεξικό TM-XML
** Εφαρμογές της TM-XML
** Μέσα και παραδείγματα TM-XML

* Πρότυπα, συστάσεις και γενικές οδηγίες της οργάνωσης WIPO
** Πρότυπο WIPO ST.66 - σύσταση για την επεξεργασία στοιχείων περί εμπορικών σημάτων με τη χρήση XML
** Πρότυπο WIPO ST.66 - προσαρτήματα

* ΓΕΕΑ, Γραφείο Εναρμόνισης στην Εσωτερική Αγορά (Σήματα, Σχέδια και Υποδείγματα)
** Δδυνατότητα τηλεφόρτωσης CTM από το ΓΕΕΑ («version 3» σε γλώσσα TM-XML) 

Κατηγορία:Εμπόριο
Καρτεράδος Θήρας

Ο **Καρτεράδος** είναι χωριό της Σαντορίνης, το οποίο βρίσκεται σχεδόν στο κέντρο του νησιού, 1,5 χιλιόμετρο νοτιοανατολικά των Φηρών, στο δημόσιο δρόμο προς Μεσαριά. Σύμφωνα με την απογραφή του 2021 έχει 1.428 κατοίκους. Ανήκει στο Τοπικό διαμέρισμα Καρτεράδου του Δήμου Θήρας.

Ο παραδοσιακός οικισμός του Καρτεράδου είναι χτισμένος μέσα σε μια ρεματιά και οι κατοικίες είναι υπόσκαφες. Αναφέρεται σε πηγές από τα μέσα του 17ου αιώνα, ενώ κατά τον 19ο αιώνα αποτελούσε μεγάλο καπετανοχώρι της Σαντορίνης.

Το όνομα του χωριού προέρχεται από την λέξη *καρτέρι*, πιθανότατα γιατί εκεί στηνόταν καρτέρι στους πειρατές.

## Εικόνες

Αρχείο:Μύλος Καρτεράδου 0026.jpg|Ο μύλος του Καρτεράδου.
Αρχείο:Καρτεράδος 0030.jpg|Ναός του Αγίου Ιωάννη.


## Αναφορές


Κατηγορία:Χωριά της περιφερειακής ενότητας Θήρας
Κατηγορία:Δήμος Θήρας
Αγνώ (μυθολογία)

Σύμφωνα με την Ελληνική Μυθολογία η **Αγνώ** ήταν Νύμφη και τοπική αρκαδική ελάσσων θεότητα, η οποία σύμφωνα με τον Παυσανία έδωσε το όνομά της σε μία πηγή του Λυκαίου όρους (Παυσ. Η΄ 38,4). Η Αγνώ μαζί με τις άλλες δύο τοπικές νύμφες Νέδα και Θεισόα θεωρείτο τροφός του Δία που γεννήθηκε σύμφωνα με την αρκαδική παράδοση στη θέση «Κρητέα» του Λυκαίου.

Ιδιαίτερα όμως η νύμφη Αγνώ συνδεόταν ως αρχαία μετεωρολογική θεότητα με την βροχή και ειδικότερα με τη τεχνητή βροχή. Η σχέση της δε αυτή πιστοποιείται ακόμα με μια θρησκευτική συνήθεια, που ο Παυσανίας βρήκε να ισχύει στην Αρκαδία, στους πρόποδες του όρους, στην ομώνυμη πηγή που παρείχε ίδια ποσότητα νερού ανεξάρτητα εποχής. 
Στις εποχές της ξηρασίας, ο ιερέας του Λυκαίου Διός πήγαινε μπρος στην πηγή Αγνώ και εξευμένιζε την τιμώμενη νύμφη με θυσίες και προσευχές. Στη συνέχεια έριχνε ένα κλαδί βελανιδιάς στην επιφάνεια της πηγής. Μετά από λίγο το νερό της πηγής παρουσίαζε ένα κοχλασμό, σαν να έβραζε. Οι ατμοί που δημιουργούνταν σχημάτιζαν ένα σύννεφο το οποίο κατευθυνόμενο στον ουρανό έλκυε και άλλα σύννεφα. Έτσι η βροχή ερχόταν για να ξεδιψάσει την διψασμένη Αρκαδική γη.

## Πηγές
* «Νεώτερον Εγκυκλοπαιδικόν Λεξικόν Ηλίου» τομ.1ος σελ.322

Κατηγορία:Νύμφες της ελληνικής μυθολογίας
Κατηγορία:Μυθολογία της αρχαίας Αρκαδίας
Σίνις

Κοντά στον Ισθμό της Κορίνθου, σύμφωνα με τον Παυσανία, ζούσε ο ληστής **Σίνις**, ο επονομαζόμενος **Πιτυοκάμπτης** (αυτός που λυγίζει πεύκα). Ο Σίνης ή Σίνις ήταν γιος του Πολυπήμονα (ή Προκρούστη) και της Συλέας, κόρης του Κορίνθου. Αυτός, όσους διαβάτες κατάφερνε να αιχμαλωτίσει τους έδενε σε δυο αντικριστά κλαδιά ενός πεύκου (το οποίο υπήρχε ακόμα τον καιρό του Παυσανία, σύμφωνα με τα γραφόμενα) τα οποία είχε λυγίσει προς τα κάτω και τα οποία κατόπιν ελευθέρωνε απότομα, με αποτέλεσμα το σώμα του αιχμαλώτου να διαμελίζεται. Εξοντώθηκε από τον Θησέα με τον ίδιο τρόπο που σκότωνε και αυτός τα θύματά του.  

Σινις

Κατηγορία:Πρόσωπα της ελληνικής μυθολογίας
Captain Tsubasa

Το ***Captain Tsubasa*** είναι ιαπωνικό anime ποδοσφαίρου. Η σειρά χαρακτηρίζεται από υπερβολικά δυνατά σουτ ενώ κάθε αγώνας για να τελειώσει χρειάζεται τουλάχιστον 17 επεισόδια. Το *Captain Tsubasa* προβλήθηκε εκτός από την Ιαπωνία και στην Ισπανία ως *Oliver y Benji*, στην Ιταλία ως *Holly e Benji*, στη Γαλλία ως *Olive & Tom* αλλά και στην Πολωνία ως *Kapitan Jastrząb*. Στην Ελλάδα προβλήθηκε στην ΕΡΤ στα ιταλικά με ελληνικούς υπότιτλους.

## Πλοκή
Κεντρικός χαρακτήρας της σειράς είναι ο Tsubasa Ohzora ένα αγόρι που αγαπάει το ποδόσφαιρο και ονειρεύεται να γίνει κάποτε ένας μεγάλος παίχτης. Στα επεισόδια βλέπουμε αρχικά τον Tsubasa που αλλάζει τόπο κατοικίας με τη μητέρα του και πολύ γρήγορα γίνεται φίλος με τα άλλα παιδιά του σχολείου όπου η ομάδα τους δεν είναι και από τις καλύτερες της πόλης. Ταυτόχρονα όμως αποκτάει και πολλούς αντιπάλους με πρώτο τον Genzo Wakabayashi από το άλλο σχολείο της περιοχής όπου η ομάδα τους είναι πολύ καλή ενώ αυτός είναι από τους καλύτερους τερματοφύλακες στον κόσμο πιάνοντας σχεδόν τα πάντα στον αέρα. Έτσι ο Tsubasa δείχνει το ταλέντο του που είναι απίστευτο και έρχονται αντιμέτωποι σε έναν 90λεπτο αγώνα του σχολικού πρωταθλήματος όπου η ομάδα του Genzo αντιμετωπίζει προβλήματα.

Αργότερα όταν οι δύο ομάδες ενώνονται έρχονται αντιμέτωποι με μία σκληρή ομάδα με αρχηγό τον σκληροτάραχο Kojiro Hyuga. Ο Tsubasa αποκτάει έναν ακόμα αντίπαλο που έρχονται αντιμέτωποι στις περισσότερες φάσεις του αγώνα. Στον τελικό του πρωταθλήματος η ομάδα του Tsubasa νικά.

Στα μεταγενέστερα επεισόδια ο Kojiro Hyuga προπονείται στην παραλία για να μάθει το tiger shot (στα ελληνικά *σουτ του τίγρη*) ώστε να νικήσει τον Tsubasa στο πρωτάθλημα ενώ ο Tsubasa μαθαίνει το *hawk shot* (στα ελληνικά *σουτ του γερακιού*) 

## Εξωτερικοί σύνδεσμοι
*Captain Tsubasa στο anim'''''Ε'''''Λ_ΛΑΣ 

Κατηγορία:Σειρές anime
Κατηγορία:Seinen anime και manga
Κατηγορία:Manga του 2010
Κατηγορία:Manga του 2013
Κατηγορία:Manga του 2009
Κατηγορία:Manga του 2005
Κατηγορία:Manga του 2001
Κατηγορία:Manga του 2000
Κατηγορία:Manga του 1994
Ολύμπια εν Δίω

Τα **Ολύμπια εν Δίω** ήταν αγώνες που θεσπίστηκαν από τον βασιλιά της Μακεδονίας Αρχέλαο, στα πλαίσια του μεταρρυθμιστικού του προγράμματος. Ο Αρχέλαος συνένωσε σε κοινή πανήγυρη στο Δίον τις λατρείες που υπήρχαν από πριν, του Διός Ολυμπίου και των Μουσών. Σύντομα έγιναν γνωστοί σε όλη την Ελλάδα και επονομάστηκαν "Ολυμπιακοί Αγώνες της Μακεδονίας". Στα ελληνιστικά χρόνια συμπεριλήφθησαν στους "Στεφανίτες αγώνες". Κατά τη διάρκεια των αγώνων γίνονταν και άλλες εκδηλώσεις, όπως ρητορικές επιδείξεις. Οι αγώνες τελούνταν κάθε φθινόπωρο και διαρκούσαν εννέα ημέρες. Κάθε ημέρα είχε το όνομα μιας Μούσας.

Η διαφορά των Ολυμπίων στο Δίον από άλλους πανελληνίους αγώνες, είναι ότι στους πρώτους διοργανώνονταν και σκηνικοί αγώνες. Η διοργάνωση των γυμνικών και σκηνικών αγώνων στο Δίον, με την επωνυμία "Ολύμπια" μαρτυράται και από ένα τιμητικό ψήφισμα που στήθηκε στο τέμενος του Ολυμπίου Διός, στα τέλη του 4ου αιώνα π. Χ.

Λίγα γνωρίζουμε για τα αθλήματα που διεξάγονταν στα Ολύμπια. Από επιγραφές των μεταγενέστερων χρόνων, είναι γνωστά τα αθλήματα: δόλιχος, παγκράτιον και πένταθλον.

## Βιβλιογραφία
*Ιατρού Μαρία, *Τουριστική και Πολιτιστική Ανάπτυξη Δίου*, Δημοτική Επιχείρηση Δήμου Δίου.
**Τα Ολύμπια εν Δίω- Ολυμπιακοί Αγώνες στη Μακεδονία*, ειδική έκδοση Δήμου Δίου, 2004. Συντονισμός παραγωγής: Δήμος Δίου- Αντιδημαρχία Πολιτισμού.

Κατηγορία:Αθλητικές διοργανώσεις στην αρχαία Ελλάδα
Ολύμπια
Τοπικό διαμέρισμα Καρτεράδου Θήρας

Το **Τοπικό Διαμέρισμα Καρτεράδου** είναι τοπικό διαμέρισμα του Δήμου Θήρας, το οποίο περιλαμβάνει τα χωριά Καρτεράδος και Έξω Γιαλός Καρτεράδου.

Σύμφωνα με την απογραφή του 2001 έχει συνολικά 1.108 κατοίκους.

## Ιστορικά Στοιχεία
Κατά την απογραφή του 1928, η περιοχή του Καρτεράδου είχε 741 κατοίκους.

Κατηγορία:Σαντορίνη
Ελικώνας (ποταμός)

Ο **Ελικώνας** είναι αρχαιότατος ποταμός της Πιερίας, που είναι γνωστός και με την ονομασία Βαφύρας αλλά κι Ουρλιάς. Στον ποταμό αυτό, σύμφωνα με τη Μυθολογία, οι μαινόμενες γυναίκες της Πιερίας ξέπλυναν τα χέρια τους έπειτα από το φόνο του Ορφέα. Το ποτάμι χάθηκε στη γη και ξαναβγήκε στην επιφάνεια, στο Δίον, με το όνομα Βαφύρας. 

Ελικώνας
Ελικώνας
Κατηγορία:Αρχαίοι ποταμοί
Laura, les ombres de l'été

**Laura, les ombres de l'été** είναι ο τίτλος μιας ρομαντικής-δραματικής ταινίας, Γαλλικής παραγωγής, γυρισμένης το 1979 από τον Ντέηβιντ Χάμιλτον. Το σενάριο είναι βασισμένο σε μια ιδέα του ίδιου του σκηνοθέτη ενώ τον πρωταγωνιστικό ρόλο ερμηνεύει η 14χρονη τότε Ντον Ντάνλαπ.

## Περίληψη

Ο Πολ Γουάιλερ είναι ένας επιτυχημένος γλύπτης γνωστός για τα γλυπτά του που αναπαριστούν γυμνά νεαρά κορίτσια. Όταν συναντάει την παλιά του ερωμένη Σάρα και την κόρη της Λάουρα σε ένα μάθημα μπαλέτου, γοητευμένος από την ομορφιά της Λάουρα, ζητάει από τη Σάρα να την αφήσει να ποζάρει γι' αυτόν. Η Σάρα αν και παντρεμένη πλέον αισθάνεται ζήλια που ο παλιός εραστής της προτιμάει την κόρη της από την ίδια και του λέει ότι η μικρή δεν ενδιαφέρεται ενώ στην πραγματικότητα η Λάουρα είχε ενθουσιαστεί με την ιδέα. Σαν εναλλακτική λύση η Σάρα φωτογραφίζει τη Λάουρα γυμνή και δίνει τις φωτογραφίες στο Πολ προκειμένου να φτιάξει το γλυπτό. Μια φωτιά σε μια έκθεση όμως θα στερήσει το φως από τον Πολ που δεν μπορεί πλέον να ολοκληρώσει το άγαλμα. Η Λάουρα επισκέπτεται τον Πολ και τον βοηθά να τελειώσει το γλυπτό αφήνοντας τον να ψηλαφίσει το γυμνό κορμί της. Θα ακολουθήσει η ερωτική τους συνεύρεση αλλά το επόμενο πρωινό θα εμφανιστεί η μητέρα της Λάουρα για να την πάρει για πάντα από εκεί...

## Σχόλια
Η *Λάουρα* ακολούθησε μετά την τεράστια επιτυχία της πρώτης ταινίας του Χάμιλτον, *[[Bilitis]]* (1977). Όπως ακριβώς και στην πρώτη του ταινία ακολουθεί το ίδιο στυλ και ασχολείται με το ίδιο κατ' ουσίαν αντικείμενο. Η ταινία είναι μια ακόμα αφορμή για να κάνει αυτό που ξέρει τόσο καλά, να φωτογραφίζει αισθαντικά νεαρά κορίτσια σε τολμηρές πόζες και να δημιουργεί άριστες οπτικά συνθέσεις. Η ιστορία δεν καταφέρνει να δώσει ψυχή στο κατά τα άλλα άρτιο φιλμ, ενώ οι ερμηνείες βρίσκονται σε δεύτερο πλάνο. 

Ο κεντρικός ήρωας της ταινίας, όπως και στο *Bilitis* είναι καλλιτέχνης και πολύ μεγαλύτερος σε ηλικία από το αντικείμενο του πόθου του. Είναι πολύ πιθανόν ο Χάμιλτον να έβλεπε κομμάτια του εαυτού του σε αυτούς τους ήρωες. Επιπλέον στην αρχή της ταινίας ο Χάμιλτον χρησιμοποιεί ένα από τα πιο αγαπημένα του μοτίβα, το μπαλέτο, που αποτελεί και το κεντρικό θέμα σε ένα από τα πρώτα φωτογραφικά του λευκώματα, το *La Danse* (1972).

## Διανομή
*Μωντ Άνταμς : *Σάρα*
*Ντον Ντάνλαπ : *Λάουρα*
*Τζέιμς Μίτσελ : *Πολ Τόμας Γουάιλερ*
*Πιέρ Λοντίς : *Ρίτσαρντ Μουρ*
*Τιερί Ρεντλε : *Κοστά*
*Μωρίν Κέργουιν : *Μαρλίν Ρουαγιέ
*[[Άνια Σουτ]] : *Χορεύτρια*
*[[Γκουνίλα Άστρομ]] : *Νταϊάν*
*[[Κάτια Κοφέ]] : *Κλοντί*
*[[Λουίζ Βενσάν]] : *Κα Φλορί*
*[[Μπιλ Μίλι]] : *Χορογράφος''

## Εξωτερικοί σύνδεσμοι
*Πληροφορίες για το soundtrack της ταινίας

Κατηγορία:Ταινίες του 1979
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 1970
Κατηγορία:Γαλλικές δραματικές ταινίες
Κατηγορία:Ερωτικές αισθηματικές ταινίες
Κατηγορία:Γαλλικές ερωτικές ταινίες
Ακάδημος

thumb|right|205px|Η αρπαγή της Ελένης από τον Θησέα. Αττικό ερυθρόμορφο αγγείο περ. 510 π.Χ.
Ο **Ακάδημος** ή **Εκάδημος** ήταν αρχαίος αττικός ήρωας της ελληνικής μυθολογίας, από τον οποίο και έλαβε το όνομά του προάστιο της Αθήνας η Ακαδήμεια ή Ακαδημία. Σύμφωνα με τη μυθολογία ο Ακάδημος ήταν εκείνος που φανέρωσε στους Διόσκουρους, Κάστορα και Πολυδεύκη (γιους του Δία και της Λήδας, συζύγου του Τυνδάρεω, εξ’ ου και Τυνδαρίδες) 

Όταν οι Σπαρτιάτες επιχειρούσαν επιδρομές στην Αττική μολονότι κατέστρεφαν και λήστευαν το χώρο της εν τούτοις σεβάστηκαν την Ακαδήμεια ενθυμούμενοι την ευγνωμοσύνη των προγόνων τους (των Τυνδαριδών) προς τον αττικό ήρωα.

## Παραπομπές


Κατηγορία:Επώνυμοι ήρωες της ελληνικής μυθολογίας
Κατηγορία:Αρχαία Αττική
Ακάδημοι Νάξου

Οι **Ακάδημοι** (ή **Ακαδήμοι** παλαιότερα) αποτελούν μικρό οικισμό της Νάξου που βρίσκεται πάρα πολύ κοντά στον οικισμό του Χαλκείου. Για πρώτη φορά ορίζεται σαν οικισμός το 1835, με 117 κατοίκους. Το 1981, για διοικητικούς λόγους, καταργείται από «ανεξάρτητος» οικισμός και αποτελεί μέρος του οικισμού του Χαλκείου, αν και είναι διακριτά ξεχωριστός. Έχει χαρακτηριστεί από το 1988 παραδοσιακός οικισμός.

## Πληθυσμιακή εξέλιξη
Τελευταία «ανεξάρτητη» απογραφή του οικισμού είχαμε το 1971 και είχε 51 κατοίκους. Ο οικισμός συνεχίζει να υπάρχει και να κατοικείται τα επόμενα χρόνια, δεν έχουμε όμως επίσημη καταγραφή του πληθυσμού του στις απογραφές γιατί προσμετράται μαζί με τον πληθυσμό του *Χαλκείου* και άλλων όμορων οικισμών.

μικρογραφία|370x370εσ

## Διοικητικές μεταβολές
* Το 1835, με 117 κατοίκους (34 οικογένειες), προσαρτάται στον νεοϊδρυθέντα Δήμο Τραγαίας της επαρχίας *Νάξου*, με έδρα τον οικισμό του Χαλκείου.
* Το 1912, ο Δήμος Τραγαίας καταργείται και δημιουργείται η κοινότητα Χαλκείου, όπου και προσαρτόνται οι *Ακάδημοι*.
* Το 1981, στην απογραφή, καταργείται σαν «ανεξάρτητος» οικισμός και προσμετράται στον οικισμό του Χαλκείου.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η κοινότητα του Χαλκείου καταργείται και ο οικισμός προσαρτάται στο νεοσύστατο δήμο ''Δρυμαλίας'' με έδρα *τον* οικισμό *Χάλκειο*.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και ο οικισμός, μαζί με τον οικισμό του Χαλκείου, προσαρτάται στο νεοσύστατο Δήμο ''Νάξου & Μικρών Κυκλάδων''.

## Παραπομπές


Ακαδημοι
Νικάνωρ Αλεξανδρείας

Ο **Νικάνωρ** ήταν Πάπας και Πατριάρχης Αλεξανδρείας την περίοδο 1866-1869.

## Βιογραφία
Γεννήθηκε στον Βόλο περί το 1800. Διετέλεσε Μητροπολίτης Θηβαΐδος. Ως Μητροπολίτης, διοργάνωσε εράνους στη Ρωσία για το Πατριαρχείο Αλεξανδρείας, με τους οποίους συγκεντρώθηκαν και στάλθηκαν το 1859 στην Αλεξάνδρεια 48.580 ρούβλια. Με μεσολάβησή του επίσης δημιουργήθηκε μετόχιο του Πατριαρχείου στη Μόσχα, στο όνομα του Αγίου Νικολάου.

Εξελέγη Πατριάρχης Αλεξανδρείας στις 4 Ιανουαρίου 1866, από κληρικολαϊκή συνέλευση η οποία διεξήχθη στο Κάιρο, προτού, στη συνέχεια, η εκλογή του επικυρωθεί από το Οικουμενικό Πατριαρχείο Κωνσταντινουπόλεως. Στη συγκεκριμένη κληρικολαϊκή συνέλευση μετείχαν 2 πατριαρχικοί αρχιερείς, 27 κληρικοί, καθώς και 7 λαϊκοί, οι οποίοι αντιπροσώπευαν τις κατά τόπους ελληνικές κοινότητες. Αντιμετώπισε δύσκολες καταστάσεις λόγω εσωτερικών προβλημάτων του Πατριαρχείου, με αποκορύφωμα το πρωτοφανές γεγονός της αναγόρευσης του Αρχιμανδρίτη Ευγενίου ως «τοποτηρητού και διαδόχου αυτού». Το γεγονός αυτό προκάλεσε έντονες εσωτερικές συγκρούσεις στην Εκκλησία Αλεξανδρείας, οι οποίες οδήγησαν στην παραίτησή του από τον Πατριαρχικό Θρόνο στις 19 Μαρτίου 1869. Την ίδια χρονιά πέθανε.

## Παραπομπές


## Πηγές

* 

Κατηγορία:Πατριάρχες Αλεξανδρείας και πάσης Αφρικής
Νικόλαος Ε΄ Αλεξανδρείας

Ο **Νικόλαος Ε΄** (κατά κόσμον **Νικόλαος Ευαγγελίδης**, 1876 - 3 Μαρτίου 1939) ήταν Πατριάρχης Αλεξανδρείας την περίοδο 1936-1939.

Γεννήθηκε στα Ιωάννινα το 1876. Σπούδασε στη Θεολογική Σχολή του Πανεπιστημίου Αθηνών. Το 1910 πέθανε η σύζυγός του και το επόμενο έτος χειροτονήθηκε διάκονος από τον Πατριάρχη Φώτιο. Το 1918 εξελέγη Μητροπολίτης Νουβίας, θέση που κράτησε μέχρι το 1927, οπότε εξελέγη Μητροπολίτης Ερμουπόλεως.

Το 1936, μετά τον θάνατο του Πατριάρχη Μελετίου Μεταξάκη, εξελέγη Πατριάρχης Αλεξανδρείας. Ήταν λόγιος ιεράρχης και άφησε σημαντικό συγγραφικό έργο. Εργάστηκε επίσης δραστήρια για την αναδιοργάνωση των φιλανθρωπικών ιδρυμάτων της Εκκλησίας και την εύρυθμη λειτουργία των εκπαιδευτηρίων.

Απεβίωσε σε ηλικία 63 ετών.

## Παραπομπές


## Πηγές
* *Μειμάρης Θ. Α., διακ.* Η εκλογή και η αναγνώρισις του Μελέτιου Μεταξάκη ως Πατριάρχου Αλεξανδρείας. Μέσα από το διπλωματικό αρχειακό υλικό του Υπουργείου Εξωτερικών της Ελλάδος και του Foreign Office του Ηνωμένου Βασιλείου. — Θεσσαλονίκη, 2016. — ISBN 978-618-5161-51-4
* Николай V // Православная энциклопедия. — М., 2018. — Т. L : «Никодим — Никон, Патриарх Антиохийский». — С. 382-383. — 752 с. — ISBN 978-5-89572-057-8.

## Εξωτερικοί σύνδεσμοι
* Πατριαρχείο Αλεξανδρείας

Νικολαος 05
Νικολαος 05
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Νικόλαος Α΄ Αλεξανδρείας

Ο **Νικόλαος Α΄** διετέλεσε Πάπας και Πατριάρχης Αλεξανδρείας την περίοδο των Σταυροφοριών (1210-1243).

Σε αλληλογραφία του με τους Πάπες Ιννοκέντιο Γ΄ και Ονώριο Γ΄ αναφέρεται στα μεγάλα προβλήματα που αντιμετώπιζε το Πατριαρχείο Αλεξανδρείας από τους Άραβες. Το 1215 κλήθηκε να συμμετάσχει στη Δ΄ Λατερανή Σύνοδο, τη σημαντικότερη των μεσαιωνικών Συνόδων, στην οποία συμμετείχε ως εκπρόσωπός του ο διάκονός του Γερμανός.

Ήταν ανθενωτικός και δεν υπέκυψε στις προσπάθειες του Βατικανού για Ένωση. Αντίθετα, διατηρούσε σχέσεις με τους Αυτοκράτορες της Νίκαιας και τους εκεί Πατριάρχες Κωνσταντινουπόλεως. Πέθανε πάμπτωχος.

Κατηγορία:Πατριάρχες Αλεξανδρείας και πάσης Αφρικής
Κατηγορία:Επίσκοποι του 13ου αιώνα
Λουί-Μισέλ βαν Λου

Ο **Λουί-Μισέλ βαν Λου** (*Louis-Michel van Loo*, Τουλόν, 2 Μαρτίου 1707 - Παρίσι, 20 Μαρτίου 1771) ήταν Γάλλος ζωγράφος. 

Καταγόμενος από την οικογένεια ζωγράφων των βαν Λου, η οποία εγκαταστάθηκε στη Γαλλία τον 17ο αιώνα, ο Λουί-Μισέλ βαν Λου σπούδασε υπό την καθοδήγηση του πατέρα του, ζωγράφου Ζαν-Μπατίστ βαν Λου, στο Τορίνο και τη Ρώμη. Κέρδισε το βραβείο της Βασιλικής Ακαδημίας Ζωγραφικής και Γλυπτικής στο Παρίσι το 1725. Έζησε στη Ρώμη από το 1727 ως το 1732 μαζί με το θείο του, το ζωγράφο Σαρλ Αντρέ βαν Λου.

Το 1736, έγινε επίσημος ζωγράφος της αυλής του Φιλίππου Ε΄ της Ισπανίας, στη Μαδρίτη. Ήταν ανάμεσα στα ιδρυτικά μέλη της Ακαδημίας της Μαδρίτης το 1752. Επέστρεψε στη Γαλλία το 1753 και φιλοτέχνησε πολλά πορτρέτα του Λουδοβίκου ΙΕ΄. Το 1765, διαδέχθηκε το θείο του, Σαρλ-Αντρέ, ως διευθυντής της Βασιλικής Σχολής Προστατευόμενων μαθητών.

Ήταν αδερφός των ζωγράφων Φρανσουά βαν Λου και Σαρλ Αμεντέ Φιλίπ βαν Λου.

Αρχείο:Van Loo, Louis Michel.jpg|*Ο Λουί-Μισέλ βαν Λου ζωγραφίζει την προσωπογραφία του πατέρα του Ζαν Μπατίστ βαν Λου*, 1762, Ανάκτορο των Βερσαλλιών
Αρχείο:Denis Diderot by Louis-Michel van Loo.jpg|*Ντενί Ντιντερό*, 1767, Παρίσι, Μουσείο του Λούβρου
Αρχείο:Louis XV France by Louis-Michel van Loo 002.jpg|*Λουδοβίκος ΙΕ΄*, Ανάκτορο των Βερσαλλιών   

## Παραπομπές


Λου Βαν Μισελ Λουι
Κατηγορία:Ζωγράφοι του Ροκοκό
Ολύμπια

**Ολύμπια** ονομάζονταν στην αρχαία Ελλάδα, αθλητικοί αγώνες, προς τιμήν του Ολύμπιου Διός.  Από τους οποίους οι πιο γνωστοί ήταν οι:

* Ολυμπιακοί αγώνες στην αρχαιότητα, γνωστοί στην εποχή ως **Ολύμπια**

Άλλες διοργανώσεις με το ίδιο όνομα:

* Ολύμπια εν Δίω
* Ζάππειες Ολυμπιάδες

Πόλεις:
* Ολύμπια (Ουάσινγκτον), η πρωτεύουσα της πολιτείας Ουάσινγκτον.
Αλυκή Πιερίας

Η **Αλυκή** είναι οικισμός του Δήμου Πύδνας - Κολινδρού στο Νομό Πιερίας με 34 κατοίκους, σύμφωνα με την απογραφή πληθυσμού του 2011. Αποτελεί, μαζί με το Κίτρος, την Τοπική Κοινότητα Πύδνας που έχει συνολικά 1.206 κατοίκους. Η παραλία είναι αμμώδης και βρίσκεται πολύ κοντά στην Αρχαία Πύδνα. Η Αλυκή αναφέρεται συχνά ως λιμνοθάλασσα. Σήμερα η λιμνοθάλασσα της Αλυκής είναι προστατευμένη περιοχή.  

Η παραγωγή αλατιού στις αλυκές φτάνει τους 40.000 τόνους το χρόνο και διαρκεί από το Μάρτιο ως τον Οκτώβριο.

## Υδροβιότοπος
Στην περιοχή κοντά στις αλυκές βρίσκεται υδροβιότοπος διεθνούς σημασίας, με σπάνια ορνιθοπανίδα.

Ενδεικτικά, στη λιμνοθάλασσα συναντούμε το φυτό κρίνος της θάλασσας (*Pancratium maritimum*), ειδικά προσαρμοσμένο είδος και μέχρι το 1989 φώλιαζαν οι σπάνιοι μαυροκέφαλοι γλάροι (*Larus melanocephalus*), ο αριθμός των οποίων έχει πια μειωθεί αισθητά.

Με την Οδηγία 92/43 της ΕΟΚ, η Αλυκή Κίτρους εντάχθηκε στο Ευρωπαϊκό Οικολογικό Δίκτυο Natura 2000, με κωδικό GR 1250004.

## Οι αλυκές

Οι *αλυκές του Κίτρους* είναι εγκαταστάσεις παραγωγής άλατος και βρίσκονται στην παραλία του Κίτρους και στην αρχαία Αθεράδα (εκεί όπου πιστευόταν ότι υπήρχε το λιμάνι της αρχαίας Πύδνας). Βρίσκονται σε απόσταση 5 χιλιομέτρων στα ανατολικά του Κίτρους. Η συνολική τους έκταση είναι γύρω στα 10.000 στρέμματα. Από αυτά τα 1.440 καλύπτει η λίμνη, η οποία θεωρείται ως χώρος κανονικής προθέρμανσης, οι λεγόμενες «θερμάστρες» και τα υπόλοιπα 140 είναι κυρίως αλοπήγια (τα λεγόμενα «τηγάνια»). Οι αμμοθίνες αποτελούν ιδιαίτερο χαρακτηριστικό της Λιμνοθάλασσας του Κίτρους και αποτελεί τη μεγαλύτερη σε πλάτος κι έκταση περιοχή με τέτοια βλάστηση στη Βόρεια Ελλάδα.

Κατέχουν την 5η θέση στην Ελλάδα σε παραγωγή αλατιού.

## Ιστορικά στοιχεία

Τα στοιχεία που διαθέτουμε σήμερα για το από πότε χρονολογούνται οι αλυκές είναι λίγα. Ωστόσο, πιστεύεται ότι οι αλυκές δημιουργήθηκαν μετά την έλευση των Τούρκων στη Μακεδονία. Η πρώτη γραπτή αναφορά για τις αλυκές του Κίτρους γίνεται από τον Ιταλό περιηγητή Τζιοβάννι Ατζιολέλο, ο οποίος στο ημερολόγιό του τον εντυπωσιάζει το Κίτρος «με τις πολλές αλυκές». Την περίοδο της Τουρκοκρατίας ο οικισμός ονομαζόταν *Τούζλα*, μέχρι το 1927. Η εκμετάλλευση των Αλυκών έχει περιέλθει στο Δημόσιο, εδώ και περίπου 70 χρόνια.

## Βιβλιογραφία
*Αλέκος Αγγελίδης, *Αναδρομή στην Ιστορία της Μακεδονίας*, εκδόσεις Μάτι, σελ. 490-98

## Εξωτερικοί σύνδεσμοι
*Υδροβιότοπος Αλυκής Κίτρους, στον Γενικό Τουριστικό Οδηγό του Νομού Πιερίας
*Υδροβιότοπος Αλυκής Κίτρους, στο ΕΜΠ Φιλότης- Βάση Δεδομένων για την Ελληνική Φύση

## Παραπομπές


Αλυκή
Κατηγορία:Αλυκές
Ιωάννης της Ορλεάνης (1399-1467)

Ο **Ιωάννης της Ορλεάνης** (*Jean d'Orléans*, 1399 - 30 Απριλίου 1467) από τον Οίκο των Βαλουά ήταν κόμης του Ανγκουλέμ.

Γεννήθηκε μεταξύ της 1ης Μαΐου και της 7ης Αυγούστου του 1399. Ήταν ο νεώτερος γιος του Λουδοβίκου Α΄, δούκα της Ορλεάνης και της Βαλεντίνας Βισκόντι, εγγονός του βασιλιά της Γαλλίας Καρόλου Ε΄ και παππούς του βασιλιά της Γαλλίας Φραγκίσκου Α΄.

Βρισκόταν όμηρος στην Αγγλική αυλή (1412 - 1444). Ύστερα πολέμησε υπό τις διαταγές του ετεροθαλούς αδελφού του, Ιωάννη του Ντυνουά, διώχνοντας τους Άγγλους από την Ακουιτανία (1451).
Είναι ο γενάρχης ενός κλάδου των Βαλουά, αυτού της Ορλεάνης-Ανγκουλέμ.

## Οικογένεια
Με τον γάμο του με τη Μαργαρίτα του Ροάν, κόρη του Αλέν Θ΄ του Ροάν και της Μαργαρίτας της Βρετάνης, παιδιά του ήταν:
* Κάρολος 1459-1496, κόμης του Ανγκουλέμ.
* Ιωάννα 1462-1520, παντρεύτηκε τον Κάρολο-Φραγκίσκο ντε Κετιβύ, κόμη του Ταγιμπούρ. 

Από μία μη νόμιμη σχέση είχε φυσικό τέκνο:
* (νόθος) Ιωάννης, νομιμοποιήθηκε το 1458.

## Πρόγονοι




## Παραπομπές


Κατηγορία:Οίκος των Βαλουά
Κάρολος της Ορλεάνης (1459-1496)

Ο **Κάρολος** (*Charles d'Orléans*, 1459 - 1 Ιανουαρίου 1496) από τον Οίκο των Βαλουά-Ορλεάνης ήταν κόμης του Ανγκουλέμ (1467-1496).

## Βιογραφία
Ήταν γιος του Ιωάννη (1399-1467), κόμη του Ανγκουλέμ (1407-1467) και της Μαργαρίτας του Ροάν, κόρης του Αλαίν Ι΄ του Ροάν. 

Διαδέχτηκε τον πατέρα του στην ηγεσία της κομητείας του Ανγκουλέμ σε ηλικία 7 ετών (1467-1496), με την άσκηση της εξουσίας του να ανατίθεται στη μητέρα του Μαργαρίτα του Ροάν και τον Ιωάννη Α΄ του Λα Ροσφουκώ.

Το σώμα του ανευρέθηκε μαζί με αυτά των γονιών του στον Καθεδρικό του Ανγκουλέμ το 2011.

## Οικογένεια
Νυμφεύτηκε μέσω συμφώνου στο Παρίσι, στις 16 Φεβρουαρίου 1488, τη Λουίζα της Σαβοΐας (1476-1531), Φιλίππου Β΄ δούκα της Σαβοΐας και απέκτησε από αυτόν τον γάμο:
* Μαργαρίτα 1492-1549, παντρεύτηκε πρώτα τον Κάρολο Δ΄ δούκα του Αλανσόν και στη συνέχεια όταν έγινε χήρα, το 1527 τον Ερρίκο Β΄ ντ'Αλμπρέ βασιλιά της Ναβάρρας. Κόρη της ήταν η:
** Ιωάννας Γ΄ ντ'Αλμπρέ 1528-1572, βασίλισσα της Ναβάρρας, που γιος της ήταν ο:
*** Ερρίκος Δ΄ 1553-1610, βασιλιάς της Γαλλίας.
* Φραγκίσκος Α΄ 1494-1547, βασιλιάς της Γαλλίας.

Είχε επίσης μερικές εκτός γάμου σχέσεις: με τη **Ζαν ντε Πολινιάκ** , από την οποία απέκτησε δύο κόρες:
* (νόθη) Ιωάννα π.1490-μετά ο1531/38, κόμισσα του Μπαρ-συρ-Σεν, την οποία νομιμοποίησε ο Λουδοβίκος ΙΒ΄ υπό την ονομασία *Ιωάννα του Ανγκουλέμ*. Παντρεύτηκε πρώτα τον Ζαν Ωμπίν, κύριο του Μαλικόρν και μετά τον Ζαν ντε Λονουύ, κύριο του Ζιβρύ και βαρόνο του Πανύ & Μιραμπώ.
* (νόθη) Μαγδαληνή, ηγουμένη του αββαείου του Σαιν-Ωζόν στο Ανγκουλέμ (1476-1543).
Με τη **Ζαν Λε Κοντ** απέκτησε μια κόρη:
* (νόθη) **Σουβεραίνη**, η οποία νομιμοποιήθηκε με σχετικό γράμμα που χρονολογείται τον Μάιο του 1521. Παντρεύτηκε το 1512 τον Μισέλ Γκαγιάρ ντε Λονγκζυμώ, κύριο του Σανί, *αρτοποιός* του βασιλιά (απεβ. το 1551).

## Πρόγονοι




## Παραπομπές


Κατηγορία:Οίκος των Βαλουά
Αλεξάντερ Πέιν

Ο **Αλεξάντερ Πέιν** (αγγλικά: *Constantine Alexander Payne*, 10 Φεβρουαρίου 1961) είναι Αμερικανός σκηνοθέτης ταινιών, σεναριογράφος και παραγωγός, γνωστός για τις ταινίες *[[Πολίτης Ρουθ (ταινία)|Πολίτης Ρουθ]]* (1996), *[[Η Εκλογή (ταινία)|Η Εκλογή]]* (1999), *[[Σχετικά με τον Σμιντ (ταινία)|Σχετικά με τον Σμιντ]]* (2002), *[[Πλαγίως (ταινία)|Πλαγίως]]* (2004), *[[Οι Απόγονοι]]* (2011) και *[[Nebraska (ταινία)|Nebraska]]* (2013). Τα έργα του χαρκτηρίζονται για το μαύρο χιούμορ τους και τις σατιρικές απεικονίσεις της αμερικάνικης κοινωνίας. Ο Πέιν είναι δύο φορές νικητής του βραβείου Όσκαρ για καλύτερο διασκευασμένο σενάριο και τρεις φορές υποψήφιος για το Βραβείο Όσκαρ Καλύτερου Σκηνοθέτη.
Γεννήθηκε και μεγάλωσε στην Αμερικη ενώ οι γονείς του είναι και ελληνικής καταγωγής.

## Φιλμογραφία
### Σκηνοθέτης/Σεναριογράφος
* *[[Πολίτης Ρουθ]]* (Citizen Ruth, 1996)
* *[[Η εκλογή|Σκάνδαλα στα θρανία]]* (Election, 1999)
* *[[Σχετικά με τον Σμιντ]]* (About Schmidt, 2002)
* *[[Πλαγίως]]* (Sideways, 2004)
* *[[Οι Απόγονοι]]* (The Descendants, 2011)
* *[[Nebraska (ταινία)|Nebraska]]* (2013)

### Σεναριογράφος
* *[[Τζουράσικ Παρκ 3]]* (Jurassic Park III, 2001)
* *[[Ο Κύριος του Κυρίου]]* (I Now Pronounce You Chuck and Larry, 2007)

### Παραγωγός
* *[[Η Δολοφονία του Ρίτσαρντ Νίξον ]]* (The Assassination of Richard Nixon, 2004)
* *[[Ο Βασιλιάς και ο Θησαυρός]]* (King of California, 2007)
* *[[The Savages]]* (2007)
* *[[Ανασφάλειες Ζωής]]* (Cedar Rapids, 2011)

### Μικρού Μήκους
* *Carmen* (1985)
* *[[Paris, je t'aime]]* *(μέρος "14th arrondissement")* (2006)
* *The Passion Of Martin* (1991)

## Βιβλιογραφία
* "The Coffee Table, Coffee Table book"https://web.archive.org/web/20100211021810/http://mocoloco.com/archives/000145.php ,James Zemaitis (a Coffee table book)
* "The "The Sideways Guide to Wine and Life" with Jim Taylor and illustrated by Rex Pickett

## Παραπομπές


## Εξωτερικοί σύνδεσμοι
* AlexanderPayne.net - A Revolutionary American Filmmaker
* "The 'Quirky' New Wave".  Alternate Takes
* Film Streams non-profit film theater in Omaha, Nebraska, which has Payne on the Board of Directors
* Nebraska Life magazine article on Scottsbluff, Nebraska movie theater saved with the help of Alexander Payne

Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί ελληνικής καταγωγής
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με BAFTA
Κατηγορία:Αμερικανοί σκηνοθέτες κινηματογράφου
Πόπλιος Νιγίδιος Φίγουλος

Ο **Πόπλιος Νιγίδιος Φίγουλος** (*Publius Nigidius Figulus*, 98 π.Χ. - 45 π.Χ.) ήταν Ρωμαίος φυσιοδίφης, αστρολόγος και φιλόσοφος, ο οποίος έζησε στα μέσα του 1ου αιώνα π.Χ. 

Ασχολήθηκε ιδιαίτερα με τον αποκρυφισμό και τη μαντική, και για το λόγο αυτό χαρακτηρίστηκε από συγχρόνους του ως *«Πυθαγόρειος»*.

Ήταν φίλος του Κικέρωνα, στον οποίο παρείχε υποστήριξη την εποχή που διαδραματίστηκε η Συνωμοσία του Κατιλίνα. Το 58 π.Χ. εκλέχτηκε πραίτωρ, τάχθηκε με το στρατόπεδο του Πομπήιο κατά τη διάρκεια του εμφυλίου πολέμου και μετά την ήττα του οδηγήθηκε από τον Καίσαρα στην εξορία, όπου και πέθανε.

## Παραπομπές


Κατηγορία:Ρωμαίοι φιλόσοφοι
Κατηγορία:Ρωμαίοι αστρολόγοι
Κατηγορία:Αρχαίοι φυσιοδίφες
Κατηγορία:Ρωμαίοι πραίτορες
Φίλιππος της Γαλλίας (1132-1161)

Ο **Φίλιππος της Γαλλίας** (γαλλικά: *Philippe de France*, 1132 - 4 Σεπτεμβρίου 1161) ήταν αρxιδιάκονος των Παρισίων, γιος του βασιλιά της Γαλλίας Λουδοβίκου του Στ΄ του Παχύ και της Αδελαΐδας του Μωριέν, αδελφός του βασιλιά της Γαλλίας Λουδοβίκου Ζ΄ του Νεώτερου. 

Ακολούθησε τον μοναχισμό στα βήματα του μεγαλύτερου αδελφού του Ερρίκου και πέθανε λίγο πριν του δοθεί θέση επισκόπου.

## Πρόγονοι


Κατηγορία:Οίκος των Καπετιδών
Routemaster

thumb|200px|Ένα Routemaster στην γειτονιά Golders Green το 2005
Το **Routemaster** ήταν το τελευταίο λεωφορείο που σχεδιάστηκε αποκλειστικά για τις ανάγκες του Λονδίνου. Κατασκευάστηκε μεταξύ του 1954 και του 1968 από την AEC για την London Transport. Τα τελευταία οχήματα αποσυρθήκαν στις 5 Δεκεμβρίου του 2005. Χαρακτηριστικό είναι η ανοικτή είσοδος, τα δυο πατώματα και ο ξεχωριστός θάλαμος για τον οδηγό (που κάνει αναγκαίο και έναν ξεχωριστό εισπράκτορα).

Σήμερα λειτουργούν οι δυο τουριστικές γραμμές 9 και 15 με λεωφορεία Routemaster που περνάνε από όλα τα σημαντικά αξιοθέατα της πόλης.

Κατηγορία:Λεωφορεία
Κατηγορία:Μεταφορές στο Λονδίνο
Χρίστος Λάσκαρης

Ο **Χρίστος Λάσκαρης** (1931 - 11 Ιουνίου 2008) ήταν Έλληνας ποιητής.

Γεννήθηκε στο Χάβαρι Ηλείας το 1931 και από μικρή ηλικία είχε εγκατασταθεί στην Πάτρα. Σπούδασε και αποφοίτησε από την Παιδαγωγική Ακαδημία της Τρίπολης χωρίς ποτέ να ασκήσει το επάγγελμα του δασκάλου. Εργάστηκε όλα τα χρόνια στον Ασφαλιστικό Οργανισμό Αστικών Λεωφορείων του Δήμου Πατρών. 
Το 2007 βραβεύτηκε  με το διεθνές *Βραβείο ποίησης Καβάφη* από το *Ινστιτούτο Μελετών Ανατολικής παράδοσης Μοχάμεντ Άλι* του Καΐρου. Ποιήματά του έχουν μεταφραστεί στα αγγλικά, γερμανικά, πολωνικά, ισπανικά και πορτογαλικά.Πέθανε την Τετάρτη 11 Ιουνίου 2008 στην Πάτρα σε ηλικία 77 ετών.

## Βιβλία του
**Απόγευμα προς βράδυ*, έκδοση Γαβριηλίδης, ISBN 960336214X
**Δωμάτιο για έναν*, έκδοση Γαβριηλίδης, ISBN 3330073588
**Ποιήματα* (1978), έκδοση Γαβριηλίδης, ISBN 9603360562
**Να εμποδίσεις τις σκιές* (1982), έκδοση Διαγώνιος
**Να τελειώνουμε* (1986), έκδοση Διαγώνιος, ISBN 3330084400
**Σύντομο βιογραφικό* (1991), έκδοση Διαγώνιος, ISBN 3330084401
**Ποιήματα* (1995), έκδοση Μπιλιέτο, ISBN 9608536731 
**Τέλος προγράμματος* (1997), έκδοση Μπιλιέτο, ISBN 9608536790

## Αναφορές


## Βιβλιογραφία
* Αφιέρωμα, Οροπέδιο, τχ. 2 (χειμώνας 2006-2007), σ. 171-217
* Βογιατζόγλου, Αθηνά, Η "ποίηση δωματίου" του Χρίστου Λάσκαρη, Νέα Εστία, τχ. 1812 (Ιουν. 2008), σ. 1105-1131
* Κωστίου, Κατερίνα, Η ποιητική του καθημερινού και εφήμερου στην ποίηση του Χρήστου Λάσκαρη, Πόρφυρας, τχ. 129 (Οκτ.-Δεκ. 2008), σ. 388-392

Κατηγορία:Έλληνες ποιητές
Κατηγορία:Νεοέλληνες ποιητές
Ανδρέας Μπάρκουλης

Ο **Ανδρέας Μπάρκουλης** (Πειραιάς, 4 Αυγούστου 1936 - Νέα Ιωνία Αττικής, 23 Αυγούστου 2016) ήταν Έλληνας ηθοποιός του κινηματογράφου, του θεάτρου και της τηλεόρασης. Υπήρξε ένας από τους εμβληματικούς ζεν πρεμιέ του ελληνικού κινηματογράφου.

## Πρώτα χρόνια και εκπαίδευση
Γεννήθηκε στον Πειραιά στις 4 Αυγούστου 1936. Οι γονείς Βασίλης και Μαρίκα ήταν δάσκαλοι. Σπούδασε υποκριτική στην δραματική σχολή, “Κωστή Μιχαηλίδη” και κατά την αποφοίτησή του χαρακτηρίστηκε εξαιρετικό ταλέντο.

## Σταδιοδρομία
Εμφανίστηκε για πρώτη φορά στο θέατρο το 1956 και στον κινηματογράφο το αμέσως επόμενο έτος με την ταινία *Μαρία Πενταγιώτισσα*. Ένα μικρό διάστημα της ζωής του το πέρασε στις ΗΠΑ, όπου ασχολήθηκε επαγγελματικά με το τραγούδι. Υπήρξε ένας από τους γοητευτικότερους ζεν πρεμιέ της δεκαετίας του '60. Ενδεικτικό της αίγλης του αυτής είναι το σλόγκαν: "Κορίτσια, ο Μπάρκουλης!". Εμφανίστηκε σε περισσότερες από εκατό ταινίες παίζοντας πρώτους ρόλους, σε δραματικές ταινίες όπως στην *[[Κοινωνία, ώρα μηδέν]]* (1966), *[[Κοντσέρτο για πολυβόλα]]* (1967), *[[Όλγα αγάπη μου|Όλγα, αγάπη μου]]* (1968), αλλά και σε κωμωδίες, όπως στο *Μια Ιταλίδα στην Ελλάδα* (1958), *[[Διακοπές στην Αίγινα]]* (1958), *Η μουσίτσα* (1959), *[[Μην είδατε τον Παναή; (ταινία)|Μην είδατε τον Παναή;]]* (1962), *[[Το δόλωμα]]* (1964), *[[Τζένη Τζένη]]* (1965), *Ησαΐα μη χορεύεις* (1969), *[[Μια τρελλή... τρελλή... σαραντάρα|Μια τρελή τρελή σαραντάρα]]* (1970) και στο *[[Η θεία μου η χίπισσα]]* (1970). Ο Ανδρέας Μπάρκουλης είχε εμφανιστεί στο ρόλο του αφηγητή στην ταινία *[[Ένας Βέγγος για όλες τις δουλειές]]* (1970).

## Προσωπική ζωή
Είχε παντρευτεί τέσσερις φορές και είχε αποκτήσει τρία παιδιά: τη Βίκυ, τον Ανδρέα και τον Νικόλαο-Γεώργιο. Ζούσε με την τελευταία τέταρτη σύζυγό του, τη Μαρία, και τον γιο τους Νικόλα στο Νέο Ηράκλειο. Παντρεύτηκαν με πολιτικό γάμο το 2001 και με θρησκευτικό γάμο το 2015. Τα τελευταία χρόνια της ζωής του αντιμετώπιζε προβλήματα υγείας. Μετά από πολύμηνη παραμονή στο νοσοκομείο "Αγία Όλγα", απεβίωσε από καρδιοαναπνευστικά προβλήματα στις 23 Αυγούστου 2016, σε ηλικία 80 ετών.

## Φιλμογραφία
### Κινηματογράφος

### Τηλεόραση

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


## Εξωτερικοί σύνδεσμοι
* 
* Σαν σήμερα.gr
*  Φίνος Φίλμς
* Ανδρέας Μπάρκουλης (φιλμογραφία) στο Filmy: Cine DataBase

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Aqua (δορυφόρος)

Ο **Aqua** (**EOS AM-2**)  είναι ένας πολυεθνικός δορυφόρος επιστημονικής έρευνας της NASA σε τροχία γύρω από τη Γη, ο οποίος μελετά την ατμοσφαιρική κατακρήμνιση και
τους κύκλους του νερού. Το όνομα *Aqua* είναι λατινικό και σημαίνει «νερό».

Αποτελεί το δεύτερο μεγάλο υποσύστημα του Συστήματος Παρατήρησης της Γης (Earth Observing System (EOS)) το οποίο περιλαμβάνει τον δορυφόρο Terra (εκτοξεύθηκε το 1999) και τον δορυφόρο Aura (εκτοξεύτηκε το 2004).

Ο Aqua εκτοξεύτηκε από την αεροπορική βάση Vandenberg της Καλιφόρνιας στις 4 Μαϊου 2002 προσαρτημένος σε έναν πύραυλο Delta II της Boeing.

Κινείται σε τροχιά συγχρονισμένη με τον ήλιο (ηλιοσύγχρονη τροχιά). Πετάει ηγούμενος του σχηματισμού δορυφόρων που καλείται *Το τρένο* και περιλαμβάνει τους δορυφόρους Aura, CALIPSO, CloudSat και τον γαλλικό PARASOL.

## Δείτε επίσης
* Terra (δορυφόρος)

## Εξωτερικοί σύνδεσμοι
* για περισσότερες πληροφορείς**:** Ιστοτόπος του Aqua στην της Nasa

Κατηγορία:Μετεωρολογία
Κατηγορία:Τεχνητοί δορυφόροι
Κατηγορία:Διαστημικές αποστολές το 2002
Δήμος Νίκαιας Λάρισας

thumb|Δήμος Νίκαιας
Ο **Δήμος Νίκαιας** λειτούργησε ως δήμος  από το 1999 έως το 2010 σύμφωνα με το Σχέδιο Καποδίστριας με έδρα την ομώνυμη κωμόπολη. 

Με τη διοικητική διαίρεση του 2011 που προέβλέπε  το Σχέδιο Καλλικράτης, από 1 Ιανουαρίου 2011  εντάχθηκε στο νέο διευρυμένο Δήμο Κιλελέρ της Περιφέρειας Θεσσαλίας.

Κατά την απογραφή του 2001 είχε πληθυσμό 6.540 κατοίκους.

Νικαιας
Νικηφόρος Β΄ (πατριάρχης)

Ο **Νικηφόρος Β΄** (... - 25 Ιουλίου 1261) ήταν Πατριάρχης Κωνσταντινουπόλεως από τα μέσα του 1260 έως τις αρχές του 1261. 

Εξελέγη Πατριάρχης το 1260 μετά την παραίτηση του προκατόχου του Αρσενίου και αφού είχε διατελέσει πρωθιερέας του Παλατιού και Μητροπολίτης Εφέσου. Με συνοδική πράξη επέτρεψε στους Μητροπολίτες Τραπεζούντος και Αδριανουπόλεως να εκλέγουν και να χειροτονούν αρχιερείς, παρισταμένου πατριαρχικού επιτρόπου. Ήταν συμπαθής στο λαό, αλλά πέθανε μετά από ολιγόμηνη Πατριαρχία στο Νύμφαιο, όπου και ετάφη.

## Παραπομπές


## Πηγές
* 
* 

Κατηγορία:Πατριάρχες Κωνσταντινουπόλεως
Κατηγορία:Μητροπολίτες Εφέσου
Κατηγορία:Βυζαντινοί του 13ου αιώνα
Κατηγορία:Επίσκοποι του 13ου αιώνα
Νικηφόρος Αλεξανδρείας

Ο **Νικηφόρος Α΄** (κατά κόσμον *Νικόλαος Κλαροτζάνες*) ήταν Πατριάρχης Αλεξανδρείας μεταξύ των ετών 1639 και 1645.

Καταγόταν από την Κρήτη. Ήταν λόγιος ιεράρχης και διακρίθηκε για τη δράση του στην Κωνσταντινούπολη την περίοδο της Πατριαρχίας του Κύριλλου Λούκαρι. Εξελέγη με την υποστήριξη των φιλολατίνων αντιπάλων του Κύριλλου Λούκαρι, διαδεχόμενος τον Μητροφάνη Κριτόπουλο. Παρά ταύτα, δεν υποστήριξε τους Λατίνους και την Ένωση.

Κατά τη διάρκεια της Πατριαρχίας του συγκρούστηκε με τους Σιναΐτες μοναχούς και περιόδευσε στη Ρωσία, διοργανώνοντας εράνους υπέρ του Πατριαρχείου. Πέθανε στη Μολδαβία το 1645.

## Παραπομπές


## Πηγές
* 
* 

Κατηγορία:Πατριάρχες Αλεξανδρείας και πάσης Αφρικής